3. ΝΟΜΟΣ 3261 της 7/9 Ιαν. 1925 Περί καταργήσεως του άρθρ. 8 του κωδικοποιηθέντος ν. 1308 περί εμπορικών χρηματιστηρίων, ως και του Ν.Δ. της 31 Μαΐου 1923, ως τούτο συνεπληρώθη και ετροποποιήθη δια του από 26 Ιουν. 1923 τοιούτου, πλην του άρθρ. 12, μόνου παραμένοντος εν ισχύϊ και εξοφλήσεως επιταγών κλπ. κατεχομένων υπό δικαστικών αρχών. Άρθρον 1 Καταργούνται το άρθρ. 8 του κωδικοποιηθέντος ν. 1308      περί      εμπορικών             χρηματιστηρίΣελ. 87 Απωλεσθείσες και παραγραφείσες αξίες 12.Γ.α.1-3 ων (12.Πα), ως και το Ν.Δ. της 31 Μαΐου 1923, ως τούτο συνεπληρώθη και ετροποποιήθη δια του από 26 Ιουν. 1923, τοιούτου, πλην του άρθρου 12, μόνου παρεμένοντος εν ισχύϊ. Άρθρον 2 1.Το αντικείμενον εν γένει, περί ου προυνόουν οι καταργούμενοι ως άνω νόμοι, θέλει ρυθμισθή δια Β.Δ/τος εκδοθησομένου μετ’ απόφασιν του υπουργικού συμβουλίου. 2.Δια του άνω Βασιλικού Διατάγματος κανονισθήσεται και η τύχη των μέχρι της δημοσιεύσεως του παρόντος νόμου υποβληθεισών δηλώσεων απωλείας ανωνύμων χρεωγράφων συμφώνως τοις καταργουμένοις ως άνω νόμοις, ως και η τυχόν δοθησομένη αποζημίωσις εις τους πρόσφυγας, τους μέχρι της 31 Δεκ. 1923 υποβαλόντας δηλώσεις απωλείας κλπ., γενομένας εν Μ. Ασία κατά την εγκατάλειψιν αυτής. Η αποζημίωσις αύτη δεν δύναται να υπερβή το ήμισυ (1/2) της χρηματιστηριακής τιμής των απολεσθέντων χρεωγράφων, ην είχον ταύτα κατά την ως άνω χρονολογίαν. Το εν τω α΄ εδ. αναφερόμενον Δ/μα δεν εξεδόθη εισέτι. Επί του β΄ εδ. βλ. ν. 5285, 5390 και 5980 (τ. 26). Άρθρον 3 Τραπεζιτικαί επιταγαί, τσεκ απλά και τοιαύτα τράβελερς, κατεχόμενα παρά δικαστικών αρχών, ως πειστήρια αξιοποίνου τινός πράξεως, δύναται να εξοφλώνται επί τη προσαγωγή επισήμων αυτών αντιγράφων, κεκυρωμένων παρά των δικαστικών αρχών, κατόπιν πράξεως του αρμοδίου προέδρου πρωτοδικών, βεβαιούντος εν αυτή το δικαίωμα του ιδιοκτήτου κομιστού και εκδιδομένης κατά τα άρθρα 640 και επ. της Πολ. Δικονομίας (10.Αα.1). Μετά την έκδοσιν τοιούτου αντιγράφου, η εκδούσα αυτό δικαστική αρχή υποχρεούται, όπως δια πράξεώς της, συντασσομένης επί του πρωτοτύπου, κηρύξη τούτο άκυρον και βεβαιώση την έκδοσιν του αντιγράφου. 